સ્પા તમને ફ્રેશ તો ફીલ કરાવશે જ સાથે-સાથે અમુક બીમારીઓને પણ દૂર કરે છે. સ્પા કરતા પહેલા તો એ જાણો કે સ્પા શું છે, અને સ્પા થેરાપીની શરૂઆત ક્યાંથી થઇ છે. સ્પા શબ્દ એ લેટિન ભાષામાંથી આવ્યો છે. જેનો અર્થ થાય છે મિનરલથી ભરપૂર હોય તેવા પાણીમાં સ્નાન. સ્પા થેરાપીની સૌ પ્રથમ યુરોપના દેશોમાંથી શરૂઆત થઇ અને ધીમ-ધીમે દુનિયામાં તેનો વ્યાપ વધ્યો. સ્પામાં બોડી મસાજ, સ્ટીમ બાથ, હેર સ્પા, ફૂટ સ્પાનો સમાવેશ થાય છે. સ્પા કરાવવાથી તમે રિલેક્સ ફીલ કરશો અને સાથે જ સુંદર દેખાવામાં પણ મદદ કરે છે. પરંતુ જો તમે કોઇ બીમારી અથવા તો સ્વાસ્થ્યમાં સુધારો લાવવા માટે સ્પા કરાવવા માગતા હોય તો ડોક્ટરની સલાહ લઇને સ્પા કરાવી શકો છો. અને સ્પાથી કોઇ આડઅસર પણ નથી થતી. સ્પા તણાવ દૂર કરીને બોડી રિલેક્સ કરે છે, તમ-મન સ્ફૂર્તિલુ રાખે છે.